Паводкі ў Непале (2024)

У пачатку ліпеня і канцы верасня 2024 года з-за праліўных дажджоў Непал ахапілі паводкі. Па меншай меры 14 чалавек загінулі пры першай хвалі стыхіі ў пачатку ліпеня, яшчэ дзевяць лічацца прапаўшымі без вестак. Пры другой хвалі загінула як мінімум 224 чалавекі і 28 прапалі без вестакGovernment of Nepal, Ministry of Home Affairs, NDRRMA. "2024 September Floods and Landslides Situation Report #2", 01 October 2024. (First Situation Report published on 29 September 2024).

Паводкі ў Непале супалі з аналагічнымі бедствамі ў памежных штатах Індыі, такіх як Утар-Прадэш і Асам. Як заявіў непальскі метэаролаг Біну Махарджан, прычынай стыхіі стала сістэма нізкага ціску над Індыяй і Бенгальскім залівам. Урад Непала выдаў некалькі папярэджанняў аб паводках, а таксама забарону на перамяшчэнне па шашы ў начны час.

Пачынаючы з 26 верасня праліўныя дажджы ахапілі большую частку краіны, прыносячы больш за ўсё ападкаў ва ўсходнія і паўднёва-ўсходнія рэгіёны краіны. Найбольш пацярпелі правінцыя Багмаці і даліна Катманду. Падчас дажджоў і паводак 28—29 верасня ў сталіцы Катманду пабіты рэкорд па колькасці ападкаў 1970 года (выпала ад 240 да 322 мм).

Для барацьбы з наступствамі стыхіі прыцягнута больш за 3000 сілавікоў. 27 верасня ўсе ўнутраныя рэйсы, якія выляталі з Катманду, былі адменены, а школы і ўніверсітэты былі зачыненыя на тры дні.

Міжнародны цэнтр комплекснага развіцця горных раёнаў заявіў, што няправільныя інвестыцыі ў інфраструктуру Непала і яе дрэннае планаванне спрыялі пагаршэнню сітуацыі, у прыватнасці, незапланаванае засяленне, будаўніцтва, урбанізацыя на поймах рэк, недахоп тэрыторый для ўтрымання вады і рост населеных пунктаў уздоўж ракі Багмаці. Цэнтр настойваў на тым, каб урад інвеставаў больш сродкаў у інфраструктуру, уключаючы механізмы прадухілення паводак, такія як падземныя ліўневыя сістэмы.

 Крыніцы 

Катэгорыя:Паводкі 2024 года
Катэгорыя:Верасень 2024 года
Катэгорыя:Ліпень 2024 года
Катэгорыя:Гісторыя Непала